Barnasants

Feliu Ventura a l'Ateneu Santfeliuenc
2023-01-10 08:00 - 17:00 (Europe/Madrid) | Ateneu Santfeliuenc, Carrer Vidal i Ribas, 25, 08980 Sant Feliu de Llobregat, Barcelona, Sant Feliu de Llobregat, Catalunya, 08980
Divendres 24 març · Auditori del Palau Falguera · 21h · 10/12€

Orquestres Per La Llibertat al Joventut - Inauguració a Catalunya
2023-01-27 20:00 | Teatre Joventut, Joventut, 4, L'Hospitalet de Llobregat
Divendres 27 de gener · Teatre Joventut (L’H) · 20:00 h · 22 €

El Projecte de Cultura en Xarxa Barnasants Cançó d’autor presenta aquest concert, amb la voluntat de fer un reconeixement a tots els músics que van participar i col·laborar de manera decidida, en les diferents formacions orquestrals, durant els anys grisos i incerts i alhora esperançats, de l’anomenada transició democràtica (1974-1982).
Aquestes orquestres van ser una resposta festiva, a la finalització de la dictadura de Franco, així com una reivindicació de les festes populars, sinònim d’esclat de vida, alegria, i llibertat.
Una recuperació dels carrers i de les places, en un moment en que un ministre de l’epoca, afirmava: ¡la calle es mía!.
En aquest espectacle, hi participen els fundadors de la Orquestra Plateria, La Salseta del Poble Sec i Huapachà Combo, com una síntesi de tot el que va ser i suposar aquest esclat creatiu musical.
Manel Joseph, Salvador Escribà, Miquel Mallafré, i Quimet Carreras, acompanyats de músics integrants d’aquestes orquestres, com son Eva Gomariz, Quino Bejar, Jordi Gas, Xavi Reija….així fins a completar els 13 músics que pujaran a l’escenari per interpretar cançons com: l’Home Dibuixat, Pedro Navaja, Bella Ciao, Niña, Me’n vaig a Peu, Hasta siempre Comandante, Camarera, etc…
Un concert pensat per conèixer, recordar i sempre gaudir la llibertat.
Gràcies
Can Boter, El Drac, El setrill, La Combocooperativa, La Simforosa, L’orquestrina Sardineta, , L’orquestrina Galana, L’orquestra del Mestre Bellido, La Bomba, La Rondalla de la Costa, L’orquestra Encantada, La Murga, La Clandestina, Orquestra Plateria, La Salseta del Poble Sec, L’orquestra Mirasol, Huapachà Combo, Pernil Latino,…

Laia Llach al Harlem
2023-01-28 20:00 | Harlem Jazz Club, Comtessa de Sobradiel, 8, Barcelona
Dissabte 28 de gener · Harlem Jazz Club (BCN) · 20 h · 10/15 €
Sol d’hivern
El debut de la cantant vallesana amb arrels al Montseny, Sol d’hivern (La Catenària, 2022), és un treball que gira al voltant de la natura.
L’any 2019 va guanyar el concurs Cercavila a Instagram, promogut pel cantautor Cesk Freixas, amb qui va gravar “Cercavila XS”. Posteriorment ha actuat als festivals Cruïlla XXS, Santa Market, Tastautors, Microclima i Nosaltres, ha obtingut una beca de les Cases de la Música i ha guanyat el primer Concurs de Cantautors de Verges.

El tocadiscos de Joan Fuster a Palma
2023-01-29 18:00 | Teatre Principal de Palma, Carrer de la Riera, 2, Palma, Mallorca
Diumenge 29 de gener · Teatre Principal de Palma · 18h
El tocadiscos de Joan Fuster és un espectacle teatral prenyat de música en viu: a partir d’una selecció de textos fusterians que reflexionen sobre el moviment cultural de la Nova Cançó, construïm un trencaclosques de pensaments, aforismes i dissertacions que serveixen com a base per a una entrevista fictícia -una tertúlia teatralitzada- protagonitzada per l’assagista de Sueca i una jove periodista amb qui dialoga sobre el paper que van jugar els Setze Jutges en la lluita antifranquista, sobre la importància de la Nova Cançó durant la transició democràtica i sobre altres qüestions socials, polítiques i culturals que afecten la nostra història recent.
Les cançons de Raimon, Lluís Llach, Maria del Mar Bonet, Ovidi Montllor, Al Tall o Pi de la Serra, al·ludides durant l’entrevista, conformen la banda sonora de l’espectacle: cantautors i cantautores nascudes després de l’any 1975 (Feliu Ventura, Mireia Vives, Sandra Monfort i Pau Alabajos) canten en directe alguns dels himnes més simbòlics de la generació predecessora i reten homenatge a Joan Fuster en el centenari del seu naixement.

Clara Andrés al Barradas
2023-01-29 19:00 | Auditori Barradas, Rambla Just Oliveras, 56, L'Hospitalet de Llobregat
Diumenge 29 de gener · Auditori Barradas (l’Hospitalet) · 19 h · 15 €
Capfico
La cantautora d’Oliva (la Safor) presenta nou àlbum amb la multiinstrumentista de Júlia, Estela Tormo, i la percussionista Eva Català. Construït com un diàleg entre dues compositores valencianes –Clara Andrés i Estela Tormo–, Capfico (Hidden Track Records, 2022) és una immersió al seu univers musical i íntim amb noves textures i lluminositats sonores. El trio proposa un joc entre el dins i el fora, l’estar present i amagat, com si fos una capbussada.

Marta y Micó a Luz de Gas
2023-02-02 21:00 | Luz de Gas, Carrer de Muntaner, 246, Barcelona
Dijous 2 de febrer · Luz de Gas (BCN) · 21 h · 15/20 €
Reunión de amigos
Presentació del quart disc del duet barceloní en un recital íntim que incorpora una selecció de composicions de la seva ferma trajectòria.
Una reunió d’amics, una festa de la música i la paraula. L’espectacle es basa en les lletres de José María Micó i Marta Boldú a través de músiques rítmiques al servei de la poesia com la balada, la bossa nova, el tango o la rumba. Hi haurà l’art del bandoneonista argentí Marcelo Mercadante i del contrabaixista Jacob Reguilón.

Marcelo Mercadante & Analía Carril Quartet al Casinet
2023-02-03 20:00 | Teatre Casinet d’Hostafrancs, Rector Triadó, 53, Barcelona
Divendres 3 de febrer · Casinet d’Hostafrancs (BCN) · 20 h · 12/15 €
Hoy y ahora
El músic argentí Marcelo Mercadante actua amb la cantant Analía Carril i el duet de cordes integrat per Javier Feierstein i Emiliano Roca.
El bandoneonista i compositor argentí estrenarà Hoy y ahora, un singular recorregut per la poètica ibèrica i atlàntica contemporània amarada de les aromes del tango. La tanguista Analía Carril serà l’encarregada de dir els versos de Joan Vinyoli, José Maria Micó, Tere Irastortza, Luis Pimentel i Juan Antonio Bermúdez.

Pep Gimeno ‘Botifarra’ a Bellreguard
2023-02-04 08:00 - 17:00 | Casa de la Cultura de Bellreguard, Carrer Clot de l'Era, 12, Bellreguard,, País Valencià, 46713
Dissabte 4 de febrer · Casa de la Cultura de Bellreguard · 20h
Ja ve l’aire
El reconegut cantaor xativí Pep Gimeno ‘Botifarra’ presenta el seu nou treball porta el mateix títol que el primer senzill de l’àlbum, Ja ve l’aire, un cant de feina que reivindica el paper del treball femení als magatzems i al camp i que aporta una sonoritat contemporània sense perdre de vista les arrels de la música tradicional. Per a aquest nou llançament discogràfic i la gira que l’acompanyarà, Pep Gimeno “Botifarra” s’envolta d’una nova banda, composta per Tóbal Rentero, Jordi Pastor, Robert Moreno, Miquel Pérez i Martina Sabariego.

Mireia Vives i Borja Penalba - Pell al Teatre Joventut
2023-02-04 20:00 | Teatre Joventut, Joventut, 4, L'Hospitalet de Llobregat
PELL, és la posada en escena de l’antologia discogràfica més extensa que mai s’ha fet de la cançó d’autor del País Valencià, escrita i cantada en la nostra llengua. Vindicació i reivindicació dels quaranta-cinc noms imprescindibles per conèixer la història de la nostra cançó, des de Raimon fins els nostres dies.
Un potent directe defensat per tres dones i tres homes a l’escenari, emfatitzant i agraint el paper de les diferents lluites feministes, gràcies a les quals el nombre de dones cantautores i intèrprets no para de créixer. Pell, que forma part del projecte Mural sonor (Acció Cultural al País Valencià, 2022).
Música, lletra i veu. Cançó. Dona. Pell.

Paco Ibáñez a Formentera
2023-02-04 20:30 | Sala de Cultura (Cinema), Avinguda de Porto-Salè, Sant Francesc, Formentera
4 de febrer · Sala de cultura de Formentera · 20:30 h
“¡Nos queda la palabra!”
Una icona de la lluita per la veritat i la llibertat, internacionalista i ambaixador de la poesia al món, l’artista ofereix un concert que és una proposta d’amor i dignitat,creant un espai on reivindica l’humanisme davant de la barbàrie del S. XXI.
Vestit de negre, guitarra a la mà i envoltat d’excel·lents músics, sobre un escenari de bella i sòbria escenografia, Paco Ibáñez ens regala cançons d’amor, de pur existencialisme, de lluita i resistència, que embolicades amb els ritmes dels instruments i la força de la poesia, evocaran la cruesa i la tristesa, però també la il·lusió, l’amor i l’esperança…
Paco Ibáñez es converteix en protagonista del que canta i converteix en protagonistes els qui escolten, que se senten acompanyats en la seva resistència per la dignitat personal i col·lectiva. La seva veu obre per a tots una porta misteriosa i secreta, la silenciosa i enlluernadora entrada cap a la poesia… la porta de la llibertat! Al recital hi trobarem una eclosió de belles cançons que aquest any veuran la llum en nou disc, així com les reedicions dels seus àlbums més emblemàtics. El concert serà l’obertura del Barnasants a Illes Balears.

Roigé al Harlem
2023-02-05 19:00 | Harlem Jazz Club, Comtessa de Sobradiel, 8, Barcelona
Diumenge 5 de febrer · Harlem Jazz Club (BCN) · 19 h · 10/15 €
360º
Presentació oficial del nou disc del cantautor barceloní Roigé, 360º (La Catenària, 2022), un concert immersiu gravat en realitat virtual.
Després del segon disc, Ingràvid (La Catenària, 2020), va arribar la pandèmia i, al cap de dos anys gairebé ‘en blanc’, el cantautor vallesà va realitzar la seva culminació discogràfica amb un concert immersiu. Gravat en realitat virtual es va presentar l’any passat al Teatre Auditori de Cardedeu amb set músics i moltes col·laboracions.

Tomeu Penya a Porreres
2023-02-05 20:00 | Auditori de Porreres, Plaça de la Vila, 17, Porreres, Mallorca, Illes Balears, 07260
Diumenge 5 de febrer · Auditori de Porreres · 20h
En concert
Avalat per més de quaranta anys de carrera, el cantant country mallorquí és un dels noms més estimats i admirats de l’escena musical.
El músic mallorquí pujarà de nou als escenaris del festival BarnaSants per estrenar les seves noves composicions. Els directes de Tomeu Penya son sinònim de diversió i nostàlgia a parts iguals, ja que a part de les cançons inèdites, que avançarà del seu proper disc, també farà un repàs a les més conegudes de la seva llarga trajectòria.

Simó i Raspall diuen l’Univers Burrull
2023-02-08 21:00 | Luz de Gas, Carrer de Muntaner, 246, Barcelona
Dimecres 8 de febrer · Luz de Gas (BCN) · 21 h · 15/20 €
Univers Burrull
La cantant Laura Simó i la pianista Elisabet Raspall Raspall fan un homenatge al que ha sigut el Mestre de mestres en la música del nostre país, el gran Francesc Burrull (1934-2021). La formació es completa amb el contrabaixista Jordi Mestres, el bateria Josep ‘Pinyu’ Martí i el cel·lista Gilbert Bernadó i una veu, tots ells amb una afinitat personal i professional molt especial amb el mestre Burrull, desgranen un ventall de poesies del seu treball pòstum, “On es desborda el sol” –amb poemes del seu gran amic Pere Tàpies- i també de la seva nombrosa petjada com arranjador en treballs discogràfics de diferents artistes, que han tingut l’encert de musicar a poetes com Miguel Hernández, Antonio Machado o J. V. Foix, entre d’altres.

Presentació de "Vida, canciones y silencios" llibre de Fernando G. Lucini sobre J.B. Humet
2023-02-09 19:00 | Centre Artesà Tradicionàrius, Travessia de Sant Antoni, 6, Barcelona
Dijous 9 de febrer · Centre Artesà Tradicionarius de Barcelona · a les 19h · Entrada lliure
Publicat durant el 2022, l’històric pedagog, periodista i escriptor de la cançó d’autor Fernando G. Lucini repassa, en un preciós llibre ple de testimonis, fotografies, documents i cançons, la vida i l’obra d’aquest trobador de Terrassa que va deixar a l’imaginari col·lectiu alguns dels moments més imprescindibles del nostre cançoner.
Un artista que cal redescobrir i rescatar del silenci. Lucini ho ha fet. Fernando G. Lucini ens parlarà de l’artista i presentarà el llibre envoltat d’amics. Una cita imprescindible per reconnectar amb una veu que mai no es va haver d’oblidar.

Amb la presència confirmada de Pere Camps, director del Barnasants, Núria Martorell, periodista i Francisco Martínez Climent, president de l’Associació d’amics de Joan Baptista Humet. Amb l’actuació en directe de Daniel Cros.

Andreu Valor a Luz de Gas
2023-02-09 21:00 | Luz de Gas, Carrer de Muntaner, 246, Barcelona
Dijous 9 de febrer · Luz de Gas (BCN) · 21 h · 15/20 €
Un nou món
El cantautor valencià presenta el novè àlbum, Un nou món (autoeditat, 2022), considerat el millor disc de cançó d’autor als Premis Ovidi.
Un nou món és un treball eclèctic. La vestimenta sonora té un aire renovat de folk-indie nord-europeu sense perdre l’essència de la cançó d’autor vinculada a la societat, al temps present i a un missatge generacional que aspira a fer del món un lloc més digne i lliure, a través de la poesia, la reflexió i la reivindicació d’humanitat.

Xile de Víctor - amb Omar Jurado i Juan Miguel Morales
2023-02-10 19:00 | Biblioteca Tecla Sala, Av. de Josep Tarradellas i Joan, 44, 08901 L'Hospitalet de Llobregat, Barcelona, L'Hospitalet de Llobregat, Catalunya, 08901
Divendres 10 de febrer · Biblioteca Central Tecla Sala (L’H) · 19h · Entrada Lliure
Els autors del llibre Víctor Jara. Te recuerda Chile (Txalaparta, 2003), el periodista Omar Jurado i el fotògraf Juan Miguel Morales, conversen sobre Víctor.
Fa 20 anys que el periodista Omar Jurado i el fotògraf Juan Miguel Morales van publicar dos llibres sobre Víctor Jara: El Chile de Víctor Jara, a l’editorial xilena Lom, i Víctor Jara. Te recuerda Chile, a l’editorial basca Txalaparta.
Un treball ple de testimonis, que els autors van reunir a Xile, de familiars, companys i companyes de partit i lluita política, artistes, personatges de les seves cançons i lluitadors i lluitadores contra la dictadura pinochetista i joves que en aquell moment seguien veient a l’obra de Jara una inspiració per aconseguir un món més just.
A la els dos autors es reuniran per recordar la realització d’aquell treball. Veurem fotos, escoltarem cançons, recordarem anècdotes i llegirem alguns dels fragments del llibre publicat per Txalaparta.

La Marta Rius al Harlem
2023-02-10 20:00 | Harlem Jazz Club, Comtessa de Sobradiel, 8, Barcelona
Divendres 10 de febrer· Harlem Jazz Club (BCN) · 20 h · 10/15 €
Set
La Marta Rius retorna als escenaris després d’haver superat un càncer de mama i amb un nou àlbum sota el braç, Set (autoeditat, 2022).
Plantejat com un directe vital i encoratjador, la cantautora santfeliuenca recorda que la vida val la pena ser viscuda. Set és un disc sincer, de cor i fel, de llums i ombres, que explora noves sonoritats i parla de la necessitat de superació i també dels petits detalls que esdevenen importants i meravellosos en moments de canvi.

Miquel Gil i Noèlia Llorens ‘Titana’ al CAT
2023-02-10 20:30 | Centre Artesà Tradicionàrius, Travessia de Sant Antoni, 6, Barcelona
Divendres 10 de febrer · Centre Artesà Tradicionàrius (BCN) · 20.30 h · 12/15 €
Arrel
El cant valencià de Miquel Gil i Noèlia Llorens ‘Titana’ es conjuga en un disc i espectacle pel 50è aniversari d’Acció Cultural País Valencià. El disc Arrel (ACPV, 2021), que forma part del gran projecte Mural sonor, ha suposat la composició de vint peces a partir de textos de joves poetes valencians. Un recull per a dues veus que aporten una pinzellada poètica, crítica i emotiva.
En col·laboració amb el Tradicionàrius

Lucas Masciano al Luz de Gas
2023-02-10 21:00 | Luz de Gas, Carrer de Muntaner, 246, Barcelona
Divendres 10 de febrer Luz de Gas (BCN) · 21 h · 18/20 €
20 anys
Concert especial per celebrar l’arribada del cantautor argentí a Barcelona a través de dues dècades de recitals, gravacions i cançons.
Un repertori viatger, viscut en cada paraula. ‘20 anys’ de les actuacions al Portal de l’Àngel, ‘20 anys’ de les diferents vides discogràfiques d’Al diablo con todo, ‘20 anys’ de pura música i paraules i ‘20 anys’ de persones. L’objectiu és reviure moments a través de les cançons amb aquells que ha sentit i viscut amb la seva música.

Ruper Ordorika al Barradas
2023-02-11 20:00 | Auditori Barradas, Rambla Just Oliveras, 56, L'Hospitalet de Llobregat
Dissabte 11 de febrer · Auditori Barradas (l’Hospitalet) · 20 h · 15 €
Amour eta toujours
Referent indiscutible de la cançó basca, Ruper Ordorika presenta el seu treball Amour eta toujours (Elkar, 2021), en clau sonora cubana.
Les lletres i el so condueixen el cantautor nascut a Oñati a un territori desconegut en la seva carrera, però fidel a la seva essència. A l’escenari l’acompanyaran mugalaris de luxe: Arkaitz Miner (guitarra, violí i mandolina), Lutxo Neira (contrabaix), Hasier Oleaga (bateria), Eduardo Lazaga (percussions) i Nando de la Casa (teclats).

Maria Jaume al Teatre Ateneu de Tàrrega
2023-02-12 18:00 | Teatre Ateneu de Tàrrega, Plaça del Carme, 14,, Tàrrega, Lleida, 25300
Diumenge 12 de febrer · Teatre Ateneu de Tàrrega · 18:00H · 5€
Voltes i voltes
Nascuda a Mallorca i establerta a Barcelona, atresora un estil propi que estén un pont entre les grans cantautores de l’indie i la cançó mediterrània. Durant l’any passat ha presentat el seu segon disc, “Voltes i voltes”, (Bankrobber 2022) un treball produït amb Lluís Cabot (Da Souza) amb cançons que es mouen entre la vessant personal i la ficció i la consolida entre les grans lletristes de la nostra escena.

Singin’ American Songwriters al Harlem
2023-02-12 19:00 | Harlem Jazz Club, Comtessa de Sobradiel, 8, Barcelona
Diumenge 12 de febrer · Harlem Jazz Club (BCN) · 19 h · 12/15 €
Singin’ American Songwriters
El grup establert a Barcelona i liderat per Ellen Croteau i Marcos Deker reinterpreta els bons fruits que ha donat la cançó nord-americana.
El trio Swinging American, abrigallat per Aaron Feder, versionarà els clàssics de Paul Simon, James Taylor, Bob Dylan, Emmylou Harris, Peter Paul and Mary, Dolly Parton i Carole King, entre altres. Un homenatge a la música nord-americana més compromesa.

Sílvia Comes a la Luz de Gas
2023-02-16 21:00 | Luz de Gas, Carrer de Muntaner, 246, Barcelona
Dijous 16 de febrer · Luz de Gas (BCN) · 21 h · 15/20 €
Felícia
Sílvia Comes presenta el seu darrer treball discogràfic ‘Felícia’ (Discmedi, 2022), un reconeixement a la Felícia Fuster, poeta immensa d’espais oberts, rics i lluminosos; l’homenatge a una dona que estimava ser-ho i ser lliure, ciutadana a Barcelona, a París, al Japó… I aquesta Felícia, i d’altres, hi són en un concert-espectacle on les imatges i el so, entre llums i ombres, ens la retornen de les òrbites per on ella s’hi passeja. Felícia és ‘feliç’. I és tot.

Sergi Contrí al CCC Octubre
2023-02-17 20:00 | Octubre CCC, Carrer de Sant Ferran, 12, València, País Valencià, 46001
Divendres 17 de Febrer · CCC Octubre de València · 20h · 8/12€
La sal a la sang
El cantautor de Dénia celebra 20 anys de trajectòria amb l’espectacle “La sal a la sang”. Una oportunitat per conèixer les noves cançons produïdes pel seu amic i company d’escenari, Albert Ortega,i per repassar els tres discos anteriors. Rock d’autor i intimista que es nodreix d’històries lligades a la Marina Alta. Records personals i d’una ferma defensa pel medi ambient com a eines per desbordar les emocions.

Burruezo & Nur Camerata a Luz de Gas
2023-02-17 21:00 | Luz de Gas, Carrer de Muntaner, 246, Barcelona
Divendres 17 de febrer · Luz de Gas (BCN) · 21 h · 15/20 €
La reina de Siurana / Al-Àndalus.cat
El quartet barceloní Burruezo & Nur Camerata presenta l’espectacle Al-Àndalus.cat, basat en el seu disc La reina de Siurana (Satélite K, 2022).
L’espectacle és un compendi de peces inspirades en l’Al Àndalus i altres de tradicionals. Pedro Burruezo i la cohort d’excel·lents músics transportaran la poesia d’Abu Baker de Tortosa, Ibn Sahl de Menorca, Ibn Khafaja d’Alzira i la història de la reina Abdelàzia a través de la seva música i poesia amb comentaris i hikams (aforismes).

Gemma Humet a l'Ateneu Santfeliuenc
2023-02-17 21:00 | Ateneu Santfeliuenc, Carrer Vidal i Ribas, 25, 08980 Sant Feliu de Llobregat, Barcelona, Sant Feliu de Llobregat, Catalunya, 08980
Divendres 17 febrer · Sala d’Actes de l’Ateneu Santfeliuenc · 21h · 10/12€
en concert
La cantant i pianista vallesana, ofereix un concert a piano i veu, després de presentar el seu quart disc ‘Rere tot aquest fum’ (Satélite K, 2022) on repassarà les cançons que l’han portat a ser una de les veus amb més llum i personalitat del panorama de la cançó d’autor del nostre país.
Mantenint l’essència del seu univers sonor: mediterrani i lluminós, les seves cançons reivindiquen l’amor propi com eina possible d’estimar, tot qüestionant l’amor romàntic, revisant les incoherències que aquest ens genera.

Irina González a Torre Llobeta
2023-02-18 19:00 - 20:00 | C.C. Torre Llobeta, Carrer de Santa Fe, 2, Barcelona, 08031
Dissabte 18 de febrer · C.C. Torre Llobeta (BCN) · 19 h · Entrada lliure
Tiempo
La trovadora cubana de Santa Clara, integrant del col·lectiu sonor La Trovuntivitis, presenta el seu cinquè disc, Tiempo (autoeditat, 2022).
Llicenciada en cant i direcció coral, oboè, corn anglès, composició i arranjament musical, les enginyoses metàfores de les cançons mostren les seves dues grans influències clàssica i popular. Les cançons inclouen sonoritats del jazz i ritmes afrocubans Yoruba, en un disc enregistrat a França amb músics de renom internacional.

Diego Escusol al Barradas
2023-02-18 20:00 | Auditori Barradas, Rambla Just Oliveras, 56, L'Hospitalet de Llobregat
Dissabte 18 de febrer · Auditori Barradas (l’Hospitalet) · 20 h · 15 €
Sin tiempos que perder
El cantautor aragonès presenta el seu cinquè disc, enregistrat a l’estudi Luna Nueva Estudio de Saragossa, amb el productor David Marco.
Diego Escusol incorpora una banda i reivindica la feina dels músics sobre un escenari. El seu ple convenciment és que les cançons –que no han abandonat el compromís social, la protesta i la reivindicació que ha defensat sempre a guitarra i veu– agafen noves volades i altres matisos amb les aportacions instrumentals dels músics.

Ojos Verdes al Joventut
2023-02-18 20:00 | Teatre Joventut, Joventut, 4, L'Hospitalet de Llobregat
Ojos Verdes (Miguel de Molina in memoriam) un viatge musical per la crònica sentimental d’Espanya a partir de la biografia de Miguel de Molina (1908-1993). Un homenatge a aquell que va donar a conèixer cançons tan memorables com “La bien pagá”, “Ojos verdes” o “El día que nací yo”, i que va haver de pagar un preu molt alt per exigir-se a sí mateix viure amb autenticitat.
Ojos Verdes reivindica la cançó popular espanyola com una part de la nostra essència: és un tipus de música que injustament es relaciona amb el franquisme i que per tant tothom intenta esborrar de la memòria col·lectiva. No obstant això, la copla neix a la República i connecta directament amb les nostres arrels més pures, més populars i més autèntiques.
Aquesta obra, escrita i dirigida per Marc Vilavella, és també un crit contra els prejudicis que van marcar la biografia personal i artística de Miguel de Molina, la seva història. Una història vigent, atès que el món encara està impregnat d’aquests prejudicis cap a les llibertats individuals i col·lectives. La copla, la festa gitana, el cafetín árabe, Lorca, el sentío, el coraje, el duende, el quejío, la guerra, la llibertat, els artistes, els exiliats, els rojos, els nacionals, la ràdio…
Dramatúrgia i direcció: Marc Vilavella
Direcció musical: Marc Sambola
Veu en off: Quim Dalmau, Arnau Puig, Xavi Casan
Coreografia: Candela Díaz Sanz
Intèrprets:
Marc Vilavella, Gracia Fernández, Albert Mora, Candela Díaz Sanz, Marc Sambola
Ojos Verdes és un espectacle per als sentits, per a la consciència i per a l’emoció.
Espectacle en castellà Durada: 1 h 35 min

Toti Soler i Gemma Humet a Quatretonda
2023-02-18 20:00 | Sala d’audicions del Centre Social de Quatretonda, Carrer Llutxent, 1, 46837 Quatretonda, Valencia, Quatretonda, País Valencià, 46837
Dissabte 18 de febrer · Sala d’audicions del Centre Social de Quatretonda · 20h
PETITA FESTA
Toti Soler i Gemma Humet presenten Petita Festa: música i poesia en la seva màxima expressió fruit de més de 10 anys de col·laboració artística contínua. Una forma personal sensible i profunda de compondre, interpretar i posar veu als poetes a través del seu univers de guitarra i cançó: Papasseit, Ovidi Montllor, Mª Mercè Marçal, Vinyoli, Vian & Vence, Brel, Léo Ferré, Brassens, entre d’altres. Una petita gran festa per als sentits.
